Б.Соқпақбаев атындағы жалпы білім беретін мектебінің тәрбие ісі жөніндегі орынбасарының тәрбие саласы бойынша 2022-2023 оқу жылында атқарылған жұмыстарының есебі

Тәрбие жұмысы Тәрбиенің тұжырымдамалық негіздері 8 бағыты шеңберінде іске асырылады.Негізгі басым бағыттарға қоса оқушы өмірінің қауіпсіздігі,кәмелетке толмағандар арасында құқықбұзушылықтың және қылмыстың алдын алу,жасөспірімдердің теріс діни ағымдарға тартылуының алдын алу,бала еңбегі,оқушылардың өзін -өзі басқару жұмысын ұйымдастыру,тәрбие жұмысын ұйымдастыру бойынша сынып жетекшілермен және ата-аналармен жұмыс,оқушылардың жазғы демалысын ұйымдастыру жатады.

Мектебімізде 39 сынып комплектісі бар,оның ішінде 23-жоғары сынып, 14- бастауыш сынып,2 даярлық топ. Оқушылардың бос уақытын дұрыс ұйымдастыру мақсатында спорттық,биология,мәнерлеп оқу үйірмелері бар.Көркемсөз үйірме- жет.Жамалдинова, футбол үйірме жет. Е.Акбаров.Жас биолог А.Ахметова. "Көңілді тапқырлар" жет.А.Минапов. Сонымен қатар "Азамат" ұлдар "Ақжүніс" қыздар ұйымы жұмыс жасайды.Жетекшілері А.Минапов, М.Митанова.

2022-2023 оқу жылында оқушылар арасында құқықбұзушылықтың алдын алу бойынша жоспар құрылып,бекітілген.Қазан-сәуір айларында жоғары сынып оқушылар арасында "Қылмысқа жол жоқ","Қылмыс және жауапкершілік"қауіпсіздік,тәртіп мәселесі (түнгі мезгілде жүрмеу,сабақтан себепсіз қалмау,зиянды заттардан аулақ болу,көлік айдамау) сынды тақырыптарда жиналыстар,кездесулер ұйымдастырылды.Қараша айында қауіпсіздік ережелерімен аудандық төтенше жағдайлар мекемесінің бас маманы оқушыларға бейнеролик көрсетіп,тәртіп мәселесі бойынша мектеп инспекторы баяндама оқыды.Сонымен қатар оқушылармен мектепішілік жиналыстар,дөңгелек үстел, "Зиянды әдеттерден сақтан", "Есіркіге жол жоқ" тақырыптарында флешмоб және спортшылармен кездесулер өткізді.Ал, қыздар арасында "Ерте жүктіліктің алдын алу" , "Ойнақтап жүріп,от баспа" тақырыбында медицина мамандарымен кездесулер,жиналыстар өтті.Жиналысқа аналар кеңесінің төрайымы және ардагер апалар қатысты.

Құқықбұзушылықтың алдын алу,тәртіп мәселесі және әртүрлі мәселер аясында мектебімізде қыркүйек айында мектепішілік жалпы ата-аналар жиналысы өткізіліп,ата-аналар ком.төрағасы,аналар кеңесінің төрайымы,әкелер кеңесінің төрағасы сайланып,жиналыста мектеп ережесі,тәртіп туралы ДТЖЖО айтып өтті.Қалиева- психолог баяндама оқыды,ата-ана жауапкершілігі туралы мектеп инспекторы заңдармен таныстырды.Тоқсан сайын ақпан айында мектепішілк және сынып аралық ата-аналар жиналысы өткізілді.Жиналысқа мектеп инспекторы,ата-аналар комитетінің төрағасы, теолог мамандары қатысты.Жиналыста тәрбие саласы бойынша атқарылған жұмыстар және құқықбұзушылықтың алдын алу бойынша мектеп инспекторы баяндама,теолог маманы А.Данияров оқушылардың теріс діни ағымдардан аулақ болу туралы түсіндірме жұмыстары,ата-ана жауапкершілігі сияқты мәселелер қамтылды. 4 тоқсанда кезекті ата-аналар жиналысы өткізілді.Онда тәртіп,қауіпсіздік ережелері (су,жол,өрт,көлік,құрылыс маңы) мен мемлекеттік емтихан және әр түрлі мәселелер қамтылды.Ата-аналарға ескертпе парағы тарқатылды.Таныстырылды.

Қазан айында "Ұстаз-ұлы тұлға", "Қарттар- қазынамыз " ұстаздар мен қарттар күніне орай,жоспар құрылып,жоспарға сай жұмыстар атқарылды. Оқушылар мен жас ұстаздар қарттар үйіне барып,(ауласын тазалап,ағаштарын қырқып)көмек көрсетіп қайтты.Ұстаздар күніне орай салтанатты жиын өтті.Жиынға ардагер ұстаздар қатысты.

Қазан айында патроттық тәрбие бағыты бойынша Республика күніне орай, мектепте Мемлекеттік туға қарап,бой түзеп,Мемлекеттік әнұран орындалды.Аудандық "Республикам менің" тақырыбында көркемсөз,сурет байқауларына оқушылар қатысып, жүлделі ІІ, ІІІ орындарды иеленді.

Желтоқсан айында "Тәуелсіздік-тірегім" тақырыбында сыныптарда сынып сағаттары,ашық тәрбие сабақтары өткізілді.Тәуелсіздік күніне орай салтанатты жиын өтті.Оқушылар "Жас ұлан", "Жас қыран" ұйымына қабылданды.

Сәуір-мамыр айларында Шардара аудандық адами әлеуетті дамыту бөлімі мен аудандық ішкі істер бөлімімен біргелікте "Жасөспірім және заң" айлық іс-шарасы аясында оқушылармен аудандық кездесулер, түнгі рейд және бала еңбегіне тосқауыл қою мақсатында күндізгі рейд ұйымдастырылды.Кесте бойынша ер мұғалімдер рейдке шықты. Рейд барысында келеңсіз жағдайлар орын алған жоқ.

Құқықбұзушылықтың алдын алу бойынша мектепішілік есепке әр түрлі себептермен қадағалауды қажет ететін оқушылар тіркелген.Жыл бойы оқушылар қадағаланды.Сынып жетекшілер ата-аналармен біргелікте жұмыс жасады.Ақпан айында 2және 3 сынып оқушылары сабақтан тыс уақытта рұқсатсыз көрші балалармен бірге бөгде адамның үйіне кіргені үшін есепке алынды.Сонымен қатар есепте тұрған 9 сынып оқушысы Б.Утарбаева түнгі мезгілде рейд барысында ұсталып,есепке алынған. Оқушы сабаққа келіп жүреді,келмеген жағдайда үйіне барып,мән-жайды анықтап,мектеп әкімшілігі мектеп инспекторымен бірге түсіндірме жұмыстарын жүргізіп отырды.Қараша,сәуір айларында аудандық ішкі саясат бөлімінің теолог маманы А.Данияровпен біргелікте діни ағымдар және әлеуметтік желідегі теріс ағымдағы чаттардан аулақ болу туралы оқушыларға бейнеролик көрсетіліп, түсіндірілді.8-наурыз-аналар мейрамы, 22 -наурыз "Наурыз-жыл басы" тақырыбында мектепішілік өткізілген іс-шарада оқушыларымыз қазақтың салт-дәстүрлерін көрсетіп,ауыл-ауыл болып,арқан тартысып,күрессе,әнші,биші оқушыларымыз өз өнерлерін көрсетті.Іс-шара өз деңгейінде өтті.Ауданда ұйымдастырылған "Қош келдің,әз Наурыз" аудандық іс-шараға қатысып, ұстаздарымыз "Қонақ кәде" дәстүрін қонақтарға таныстырып,көрсетіп, "Алғыс" хатпен мараптталды.Сынып жетекшілер 1 мамыр-Бірлік күні, 9 мамыр-Жеңіс күніне орай ашық тәрбие сағаттары және салтанатты жиын өткізілді.Сонымен қатар аудандық өткізілген іс-шараға мектеп ұстаздары қатысып қайтты.Оқу жылын қорытындылау тұжырымдамасы бойынша 25-31мамыр күндері мектебімізде бастауыш сыныптар "Отан отбасыдан басталады", ал жоғары сынып оқушылары "Тарихты білу-парызың", "Алаш зиялылары" тақырыптарында сынып сағаттары және сонымен қоса жазғы демалыс кезіндегі қауіпсіздік шаралары, оқушыларға қатысты құқықбұзушылықтар мен қылмыстың,зиянды әдеттерден арылудың,интернетке тәуелділіктің алдын алу бойынша түсіндірме жұмыстары жүргізілді.

1 маусым күні 1,4,9,11 сынып оқушыларымен бітіру салтанатты жиыны өтті.

Аудандық адами әлеуетті дамыту бөлімінің тапсырмасына сәйкес,оқушылардың жазғы демалысын дұрыс ұйымдастыру мақсатында мектебімізде 2-15 маусым аралығында мектепішілік "Балалар-өмірдің гүлі" тақырыбында лагерь ұйымдастырылды.Лагерге 1-4 сынып оқушыларынан 50 оқушы қамтылды. Іс-шара жоспары түзіліп,бекітілді.Жоспарда асфальтқа сурет салу,саяхаттау,серуендеу және байқаулар ұйымдастырылған,жұмыстар жалғасуда.Сонымен қатар әлеуметтік мәртебесі бар оқушыларды (көп балалы,толық емес,үздік) қала сыртында ұйымдастырылған лагерге І кезең бойынша 25 оқушы жіберілді.

Қоғамымызда білімді,патриот, өз Отанын қастерлейтін, жан-жақты дамыған тұлға тәрбиелеу басты борышымыз.